Buxoroning turizm kompaniyalari Kuala-Lumpurda Matta Fair 2018 ko‘rgazmasida qatnashdi

Buxoroning turizm kompaniyalari viloyat hokimligi va O‘zbekistonning Malayziyadagi elchixonasi ko‘magida Kuala-Lumpurda bo‘lib o‘tgan Matta Fair 2018 ko‘rgazmasida qatnashdi. Bu haqda Turizmni rivojlantirish qo‘mitasi ma’lum qildi.

Tadbirda dunyoning 86 davlatidan kelgan turizm kompaniyalari ishtirok etdi.
Buxoro kompaniyalari turizm agentliklari bilan 18 ta uchrashuv o‘tkazdi, O‘zbekistonning turizm salohiyatiga oid 2,5 mingdan ortiq material tarqatdi.

Tadbir davomida Buxoroga Malayziya va boshqa chet davlatlardan sayyohlar jalb etish yuzasidan beshta shartnoma imzolandi.